ΓΡΑΠΤΗ ΕΡΩΤΗΣΗ E-0858/00

υποβολή: Carles-Alfred Gasliba i Bhm (ELDR) προς την Επιτροπή

(22 Μαρτίου 2000)

Θέμα: Διαφορά σε σχέση με τη χρησιμοποίηση σήματος κατατεθέντος

Η Επιτροπή σκέπτεται να προτείνει στην Παγκόσμια Οργάνωση Εμπορίου τη διοργάνωση ενός πάνελ για την πιθανή επίλυση της διαφοράς με τις Ηνωμένες Πολιτείες της Αμερικής σε σχέση με μια ρύθμιση που ισχύει στη χώρα αυτή από το 1998, το τμήμα 211 του Omnibus Appropiation Act.

Στην πραγματικότητα, η πρόταση αυτή σχετίζεται με μια διαφορά που αφορά τη χρησιμοποίηση του σήματος κατατεθέντος Havana Club, στην οποία ενέχονται αφενός μια εταιρία που ανήκει κατά 50 % σε γαλλικό όμιλο και κατά 50 % στην κουβανική κυβέρνηση και, αφετέρου, η εταιρία που ισχυρίζεται ότι νομίμως κατέχει το σήμα.

Για ποιους λόγους παρεμβαίνει η Επιτροπή σε μία σαφώς ιδιωτική διαφορά;

Μπορούμε να θεωρήσουμε ότι, εάν τελικά η Επιτροπή προτείνει τη διοργάνωση του εν λόγω πάνελ, προσπαθεί ναποστηρίξει τη σημερινή κουβανική κυβέρνηση;

Λαμβάνειπόψη η Επιτροπή ότι η κουβανική κυβέρνηση χρησιμοποιεί αγαθά και τίτλους ιδιοκτησίας που έχουν κατασχεθεί χωρίς να χορηγεί την αποζημίωση που θα έπρεπε να προβλέπει ένα κράτος δικαίου;

Απάντηση του κ. Lamy εξ ονόματος της Επιτροπής

(19 Απριλίου 2000)

Ηφιστάμενη διαφορά στον Παγκόσμιο Οργανισμό Εμπορίου (ΠΟΕ) αφορά έναν αμερικανικό νόμο, το τμήμα 211 του Omnibus Appropriations Act 1998, ο οποίος, κατά την άποψη της Κοινότητας και των κρατών μελών της παραβιάζει σειρά διατάξεων της συμφωνίας ΠΟΕ σε εμπορικά θέματα δικαιωμάτων πνευματικής ιδιοκτησίας (συμφωνία TRIP). Κύριος στόχος της Επιτροπής είναι η καλή θέσπιση και εφαρμογή από τις ΗΠΑ της συμφωνίας TRIP του ΠΟΕ, έχονταςπόψη τους ότι το τμήμα 211 επηρεάζει ενδεχομένως το σύνολο των ευρωπαϊκών εταιρειών που συναλλάσσονται με την Κούβα. Η Κοινότητα και τα κράτη μέλη της έχουν συμφέρον να εξασφαλίσουν ότι οι διατάξεις της συμφωνίας TRIP του ΠΟΕ τηρούνται απ' όλα τα μέλη του ΠΟΕ.

Η τρέχουσα διαφορά στον ΠΟΕ δεν αφορά το θέμα κατά πόσον οι κατασχέσεις ξένων αγαθών και τίτλων ιδιοκτησίας χωρίς αποζημίωση πρέπει να αναγνωρίζονται από άλλα κράτη ή όχι. Στην πράξη, το τμήμα 211 έχει επιπτώσεις για τα αμερικανικά κατατεθέντα σήματα τα οποία δεν κατεσχέθησαν ή τα οποία δεν ήταν δυνατό να κατασχεθούν από την κυβέρνηση της Κούβας. Τα άτομα και οι εταιρείες τα οποίαπέστησαν κατάσχεση κράτησαν τα δικαιώματα ιδιοκτησίας τους εκτός Κούβας. Ιδιαίτερα, τα δικαιώματά τους όσον αφορά τα κατατεθέντα σήματα στις ΗΠΑ δεν επηρεάστηκαν από την επανάσταση στην Κούβα.

Η διαφορά στον ΠΟΕ αφορά περισσότερο τη μεταχείριση των κατατεθέντων σημάτων στις ΗΠΑ, τα οποία είναι όμοια ή παραπλήσια με σήματα που ανήκαν προηγουμένως σε κουβανούς οι οποίοι δεν ήταν σε θέση να ανανεώσουν τα κατατεθέντα σήματά τους από τις αρχές των ΗΠΑ. Αποτέλεσμα της αποτυχίας αυτής των πρώην κουβανών ιδιοκτητών-που είναι ανεξάρτητη από την κατάσχεση των περιουσιακών τους στοιχείων στην Κούβα από την κυβέρνηση της εν λόγω χώρας-είναι να εμπίπτουν τα αντίστοιχα κατατεθέντα σήματα στο δημόσιο τομέα και να μην ανήκουν πλέον στους κουβανούς ιδιοκτήτες τους, όπως το σήμα κατατεθέν Havana Club στο οποίο ανεφέρθη το Αξιότιμο Μέλος. Οι νέοι ιδιοκτήτες έχουν ωστόσο τη δυνατότητα να καταχωρούν, να ανανεώνουν και να επιβάλουν την ισχύ παρόμοιων κατατεθέντων σημάτων στις ΗΠΑ, αλλά μόνο κάτω από ορισμένους όρους. Οι όροι αυτοί περιλαμβάνονται στο τμήμα 211 του νόμου Omnibus Appropriations Act των ΗΠΑ, ο οποίος ψηφίστηκε στη χώρα αυτή σχεδόν 40 έτη μετά την επανάσταση στην Κούβα.